શાસ્ત્રોમાં ચન્દ્રનો પ્રભાવ મન ઉપર પડે છે તેમ સ્પષ્ટ નિર્દેશ છે -અંગ્રેજીમાં ચન્દ્ર ને ”મૂન ”કહે છે -જે મનનો સ્વામી ગણાય છે ,કહેવાય છે કે -” જેણે મન જીત્યું તેણે જગ જીત્યું ”શરદ પૂર્ણિમા તેથી નવ ઉર્જા સાથે જાગૃત થઇ સંસ્કૃતિની પરંપરાનો આસ્વાદ પામવાનો અવસર છે ,વરસાદની વિદાય ,મંદમંદ ઠંડક આપતા મૃદુ વાયુની લહેરખી ,નવરાત્રીના ઉમંગથી પ્રાપ્ત કરેલી દેવી શક્તિ ની થનગનતી ઝલક ,બાળક ,યુવા ,નારી , પ્રૌઢો અને સમગ્ર સૃષ્ટિમાં પ્રસન્ન ,ખુશનુમા ફેલાયેલી હોય છે. નવરાત્રીમાં ગરબા .દાંડિયા રમવાથી રાત્રી જાગરણ થાય તેથી પિત્ત વધે છે અને તેનું શમન કરવા દૂધ ,ખડીસાકર ,પૌંવા ,તેમાં ઈલાયચી ,જાયફળ ,ચારોળી વગેરે સૂકા મેવા આરોગ્ય શુદ્ધિઅને વર્ધન બંને કરે છે શરદપૂનમની રાતલડીએ , કૃષ્ણઃ અને રાધાને યાદ કરી રાસ ગરબાની રમઝટ થાક બાદ દૂધ પૌંવાનો પ્રસાદ અનેક રીતે લાભદાયી બને છે નવ ચેતના સાથે ત્રિદોષ નિવારણ કરી શરીર સ્વાસ્થ્ય સુધારે છે .પશ્ચિમના વૈજ્ઞાનિકો પણ આ વાત ને સ્વીકારે છે ચંદ્રમા સામે જોઈને ૧૦-૧૫ મિનિટ ત્રણ થી પાંચ વાર એક ધારી નજરે જોતા ‘નેત્ર જ્યોતિ ‘વધે છે ગર્ભવતી મહિલાના શરીરની નાભિમાં ચંદ્ર કિરણો ગર્ભસ્થ બાળકને પુષ્ટ કરે છે , શરદ પૂનમે આરોગ્ય અને ધર્મ બંનેનો સમન્વય થતાં દૂધ પૌંવા પ્રથા ચાલુ થઇ હોવાનું મનાય છે .